**2016-cı ildə DİO əməkdaşlarının əldə etdiyi uğurlar**

**2016-cı ildə daxili işlər orqanlarının 150-dən çox əməkdaşı tərəfindən ölkə və beynəlxalq miqyaslı yarışlarda qazanılmış 32 medaldan 20-si ölkənin milli komandalarının tərkibində beynəlxalq arenalarda, Avropa və Dünya çempionatlarında əldə olunmuşdur.**

**Bununla yanaşı, oktyabr ayında Tacikistan Respublikasının 25 illik yubiley tədbirləri çərçivəsində Düşənbə şəhərində keçirilən hüquq-mühafizə orqanları əməkdaşları arasında mini-futbol üzrə beynəlxalq yarışda uğurla çıxış edən Azərbaycan Respublikası Daxili İşlər Nazirliyinin yığma komandası yüksək ustalıq və qələbə əzmkarlığı nümayiş etdirərək bürünc medal qazanmışdır.**

**2016-cı ilin yekunu ilə əlaqədar dekabr ayının 23-də Milli Olimpiya Komitəsində Azərbaycan Respublikasının Prezidenti cənab İlham Əliyevin işirakı ilə keçirilən iclasda Rio Olimpiyadasında yarışların idarə olunmasında göstərdiyi yüksək peşəkarlığa görə DİN-in Polis Akademiyasının Fiziki hazırlıq kafedrasının əməkdaşı, polis polkovnik-leytenantı, beynəlxalq dərəcəli hakim Hicran Şərifov Milli Olimpiya Komitəsinin “Olimpiya” ordeni ilə, Bakı şəhəri Sabunçu RPİ-nin əməkdaşı, polis kiçik leytenantı Bəxtiyar Abbasov və DİN-in İdman Cəmiyyətinin yetirməsi Ramal Aslanov Milli Olimpiya Komitəsi prezidentinin “Fəxri fərmanı” ilə təltif olunmuş, Binəqədi RPİ-nin 5-ci Polis bölməsinin baş əməliyyat müvəkkili, polis kapitanı Nurlan Aslanov Azərbaycanda qeyri-Olimpiya idman növlərinin inkişafında xüsusi xidmətlərinə görə MOK tərəfindən mükafatlandırılmışdır.**

**İlin yekunu ilə əlaqədar ölkə idmançılarının əldə etdiyi nailiyyətlər və qarşıda duran vəzifələr Gənlər və İdman Nazirliyində də təhlil olunaraq bir sıra idman mütəxəssislərinə mükafatlar təqdim olunmuşdur. Bu sırada DİN-in İdman Cəmiyyətinin İdman-təlim şöbəsinin rəisi, polis polkovnik-leytenantı İlyas Siracov və boks bölməsinin məşqçi-müəllim Yadigar Məmmədov “Azərbaycan Respublikasının Fəxri Bədən Tərbiyəsi və İdman İşçisi” adına, İdmanın təşkili bölməsinin kiçik inspektoru, polis baş serjantı Hacıyev Hikmət Həsənqulu oğlu “İlin ən yaxşı məşqçi-müəllimi” adına layiq görülmüşdür.**